Idé og tanke

Idé og tanke var en bokserie utgitt av Asbjørn Aarnes og Egil A. Wyller hos forlaget Tanum fra 1960 til 1985. Tilsammen utkom 42 titler.

Initiativet til serien Idé og tanke ble tatt av Johan Grundt Tanum, eieren av Tanum forlag. Han ville skape en bokserie som knyttet an til norsk filosofi på 1800-tallet, filosofer som Niels Treschow, Marcus Jacob Monrad, Georg Vilhelm Lyng og Johan Sebastian Welhaven. Som redaktører hadde han utsett Asbjørn Aarnes og Egil A. Wyller. Serien inneholdt oversatte originaltekster fra filosofihistorien og essayistikk knyttet til disse tekstene. Mange kjente navn fra det norske filosofimiljøet bidro, blant andre Hans Skjervheim, Gunnar Skirbekk, Stein Mehren, Arne Næss og Bernt Vestre.

Noen av titlene ble utgitt på ny av forlaget Aschehoug (som hadde overtatt Tanum) på 1990-tallet.

Utgivelser
 1. Asbjørn Aarnes: Brytninger i tidens tankeliv. 1960.
 2. Bernt Vestre: Albert Camus og menneskets revolte. 1960.
 3. Litteraturforståelse. Diktning og kritikk. 1961.
 4. Aristoteles: Om diktekunsten. Oversatt av Sam. Ledsaak, 1961.
 5. Aristoteles, Henri Bergson og Martin Heidegger: Hva er metafysikk? 1962.
 6. Povl Johs. Jensen, Arne Næss og Egil A. Wyller: Platon–Aristoteles. Den tidløse dialog. 1962.
 7. Horats: Brevet om diktekunsten. Oversatt av Svein Østerud, 1963.
 8. Lars Roar Langslet: Den unge Karl Marx og menneskets «fremmedgjørelse». 1963.
 9. Asbjørn Aarnes: Det poetiske fenomen. 1963.
 10. G. E. Moore: Etikk. Oversatt av Eivind Storheim, 1964.
 11. Hans Skjervheim: Vitskapen om mennesket og den filosofiske refleksjon. 1964.
 12. Johan Sebastian Welhaven: Metaphysik i 100 §§. 1965. Inneholder en studie av A. H. Winsnes: «Welhaven og filosofien».
 13. Karl Jaspers: Innføring i filosofien. 1965.
 14. Grete Børsand: Forbilde og utfordring. 1966.
 15. Arne Kjell Haugen: Mallarmés poetikk. 1966.
 16. Paul Thyness: Edmund Burkes politiske filosofi. 1967.
 17. Nicolas Boileau og Tøger Reenberg: Klassisisme. 1967.
 18. Jon Hellesnes: Sjølvkunnskapen og det framande medvitet. 1968.
 19. Pseudo-Longinus: Om det opphøyede i litteraturen. Oversatt av Knut Kleve, 1968.
 20. Hans Skjervheim: Det liberale dilemma og andre essays. 1968.
 21. Randi Berg: Alternativ til det absurde. En studie i Gabriel Marcels filosofi. 1969.
 22. Benedetto Croce: Estetikk som vitenskapen om uttrykket. Oversatt av Domenico Aiello og Truls Winther, 1969.
 23–24. Roman Ingarden: Innføring i Edmund Husserls fenomenologi. Oversatt av Per Fr. Christiansen, 1970.
 25. Henri Bergson: Latteren. Oversatt av Eva Wyller, 1971.
 26. Tore Stubberud: Det litterære uttrykk. En studie i Merleau-Pontys fenomenologi. 1972.
 27. Martin Heidegger: Oikos og techne. «Spørsmålet om teknikken» og andre essays. 1973.
 28. Asbjørn Aarnes: Ved veiskille. Natur og rasjonalitet. 1974.
 29. Tore Frost og Egil A. Wyller (red.): Om ekteskapet. Ekteskapets ide gjennom tidene. 1975.
 30. Pierre Maine de Biran: Erkjennelse og tiltro. 1976.
 31–32. Hans Skjervheim: Deltakar og tilskodar og andre essays. 1976.
 33. Dag Østerberg: Samfunnsmotsetninger. 1977.
 34. Wolfgang Schadewaldt: Homer og det dikteriske. Oversatt av Øivind Andersen, 1977.
 35. Peder Christian Kjerschow: Musikk og mening. En studie i musikkforståelse med utgangspunkt i Eduard Hanslick. 1978.
 36. Jan Patočka: Kjetterske studier i historiens filosofi. 1979.
 37. Ove Kr. Sundberg: Pythagoras og de tonende tall. 1980.
 38. Bernt Vestre: Den totalitære lengsel. 1981.
 39. Thorleif Boman: Jødenes Messias, grekernes Kristus. Et forsøk på å se de religiøse følger av kristendommens overføring fra jødisk til gresk miljø. 1981.
 40. Pål Kolstø: Den Russiske intelligentsia og kirken. 1982.
 41. Egil A. Wyller: Den sene Platon. En studie i Platons henologi. Oversatt av Jørgen Gaare og Jon-Alfred Smith, 1984.
 42. Helge Salemonsen: Tenkningen som erfaring. Den moderne intellektualitet og menneskets eksistens. 1985.

Litteratur
 Hans Kolstad (red.): Festskrift til Asbjørn Aarnes på syttiårsdagen. Oslo: Aschehoug, 1993, s. 34–35.

Kategori:Bokserier